ლუკრეცია ბორჯია
ლუკრეცია ბორჯია (ესპ. Lucrecia Borgia, კატ. Lucrècia Borja, ლათ. Lucretia Borgia, იტალ. Lucrezia di Borgia; დ. 18 აპრილი, 1480 — გ. 24 ივნისი, 1519) — რომის პაპ ალექსანდრე VI-ის ქალიშვილი, ჩეზარე ბორჯიას და. ბორჯიების ოჯახის წარმომადგენელი. დაიბადა სუბიაკოში, რომის მიმდებარედ. ცნობილი იყო მისი სილამაზით. მას ჰქონდა ძალიან გრძელი ქერა თმა, რომელიც მუხლებამდე სწვდებოდა, სავსე მკერდი, ულამაზესი ფერის თვალები, ბრწყინვალედ თეთრი კბილები და არაჩვეულებრივად პროპორციული ფორმის წელი. ქორწინებაში იმყოფებოდა სამჯერ. ერთ-ერთი მისი მეუღლე ალფონსო I დ’ესტე იყო. ჰყავდა შვიდი ან რვა შვილი. დაკრძალულია ფერარაში.